गांवों को जोड़ने वाले संपर्क मार्ग क्षतिग्रस्त, वाहनचालक परेशान
क्षेत्रको अन्य गांवों से जोड़ने वाले मुख्य मार्ग क्षतिग्रस्त हाेने से वाहनचालकों राहगीरों को परेशानी का सामना करना पड़ रहा है। वहीं पीडब्ल्यूडी विभाग की अनदेखी का खामियाजा ग्रामीण भुगत रहे है। क्षेत्र के केनपुरा-चाणौद, कोसेलाव-गोगरा, केनपुरा-रानी, सांडेराव-फालना तथा फोरलेन से खिंदारा गांव, आकदड़ा, बिरामी, सिंदरू सहित देवतरा बांगड़ी-खांगड़ी, खिमाड़ा जाने वाली सड़क लंबे समय से क्षतिग्रस्त है। इन मार्गों पर जगह-जगह किनारे पर गड्ढ़े हो गए है। क्षतिग्रस्त सड़क के कारण वाहनचालक हादसे का शिकार हो रहे है। इसके बावजूद सार्वजनिक निर्माण विभाग की ओर से सड़कों की मरम्मत के लिए कार्रवाई नहीं होने से ग्रामीणों में रोष है।
सुमेरपुर विधानसभा के पूर्व बीएलओ प्रभारी किशोर वी शर्मा सहित अन्य ग्रामीणों ने कई बार पीडब्ल्यूडी के अधिकारियों को सड़क की मरम्मत को लेकर अवगत करवाया, मगर कोई कार्रवाई नहीं हुई।
hin_Deva hin_Deva hin_Deva